stanford-oval/wikipedia huggingface dataset:
รายชื่อตัวละครในแฟรนไชส์มาริโอ
ตัวละครที่เป็นศัตรูต่อฮีโร่ > วาลุยจิ

วาลุยจิ(ญี่ปุ่น: ワルイージ; โรมาจิ: Waruīji;อังกฤษ: Waluigi) เป็นเพื่อนของวาริโอจากหมู่บ้านยักษ์ ซึ่งเห็นวาริโอหายตัวไปจึงออกตามหา จนเจอที่ปราสาท วาริโอจึงวางแผนให้ปลอมตัวเป็นลุยจิตัวปลอมเพื่อจะได้ร่วมมือกันแก้แค้น แต่ก็ด้วยความโง่ ดันไปใช้ตัว L กลับด้าน ก็เลยถูกจับได้ ปรากฏตัวครั้งแรกในเกม มาริโอปาร์ตี้ 3 ลักษณะคือสวมเสื้อกับหมวกสีม่วง ขอบตาคล้ำเช่นเดียวกับวาริโอ้ ตัวสูงโกล่งเหมือนลุยจิ ส่วนใหญ่บทบาทในเกมเป็นตัวป่วน วางแผนสารพัด และส่วนใหญ่มักจะโดนเสียเอง
แหล่งข้อมูลอื่น

Characters of the Mario series at Super Mario Wiki
คาเม็กในเกมนิวซูเปอร์มาริโอบราเธอร์สวี
สตอปโมชัน

ตัวอย่างสต็อปโมชัน
Mary and Gretel (1916)
การถ่ายสต็อปโมชัน (อังกฤษ: stop motion) เป็นเทคนิคแอนิเมชันที่อาศัยการขยับวัตถุทีละเล็กน้อยระหว่างการถ่ายภาพ เพื่อแสดงการเคลื่อนไหวหรือการเปลี่ยนแปลงเมื่อภาพถูกแสดงติดต่อกันหลายๆ เฟรม โดยวัตถุหลายอย่างที่สามารถใช้เป็นส่วนประกอบในการถ่ายได้ แต่หุ่นหรือฟิกเกอร์ที่มีข้อต่อที่สามารถขยับได้ หรือหุ่นดินปั้น จะเป็นที่นิยมมากในการถ่ายสต็อปโมชัน โดยนอกเหนือจากนี้ยังมีเทคนิคการวาดบนแผ่นกระดาษ หรือแผ่นเซล
เทคนิค

การถ่ายสต็อปโมชันมีเทคนิคทำได้หลากหลาย เช่น
เคลย์แอนิเมชัน (Clay animation เรียกย่อ ๆ ว่า เคลย์เมชัน / claymation)
คือแอนิเมชันที่ใช้หุ่นซึ่งทำจากดินเหนียว ขี้ผึ้ง หรือวัสดุใกล้เคียง โดยใส่โครงลวดไว้ข้างในเพื่อให้ดัดท่าทางได้
คัตเอาต์แอนิเมชัน (Cutout animation)
สมัยก่อนแอนิเมชันแบบนี้ทำโดยใช้วัสดุ 2 มิติ (เช่น กระดาษ, ผ้า) ตัดเป็นรูปต่างๆ และนำมาขยับเพื่อถ่ายเก็บไว้ทีละเฟรม แต่ปัจจุบันใช้วิธีวาดหรือสแกนภาพเข้าไปขยับในคอมพิวเตอร์ได้เลย
กราฟิกแอนิเมชัน (Graphic animation)
เป็นอีกเทคนิคที่น่าสนใจไม่เบา เกิดจากการนำกล้องมาถ่ายภาพนิ่งต่าง ๆ ที่เราเลือกไว้ (จะเป็นภาพจากนิตยสาร หนังสือพิมพ์ ฯลฯ ก็ได้) ทีละภาพ ทีละเฟรม แล้วนำมาตัดต่อเข้าด้วยกันเหมือนเทคนิคคอลลาจ (collage – ปะติด) โดยอาจใช้เทคนิคแแอนิเมชันแบบอื่นมาประกอบด้วยก็ได้
โมเดลแอนิเมชัน (Model animation)
คือการทำตัวละครโมเดลขึ้นมาขยับ แล้วซ้อนภาพเข้ากับฉากที่มีคนแสดงจริงและฉากหลังเหมือนจริง
แอนิเมชันที่เล่นกับวัตถุอื่นๆ (Object animation)
ไม่ว่าจะเป็นของเล่น หุ่น ตุ๊กตา ตัวต่อเลโก้ ฯลฯ อะไรก็ตามที่ไม่ใช่วัสดุซึ่งดัดแปลงรูปร่างหน้าตาได้แบบดินเหนียว
พิกซิลเลชัน (Pixilation)
เป็นสต็อปโมชันที่ใช้คนจริง ๆ มาขยับท่าทางทีละนิดแล้วถ่ายไว้ทีละเฟรม เทคนิคนี้เหมาะมากถ้าเราทำแอนิเมชันที่มีหุ่นแสดงร่วมกับคน และอยากให้ทั้ง หุ่นทั้งคนดูเคลื่อนไหวคล้ายคลึงกัน หรือที่อยากได้อารมณ์กระตุกๆ
O/She Stop Motion Film
สงครามเพโลพอนนีเซียน

สงครามเพโลพอนนีเซียน หรือ สงครามเพโลพอนนีส (อังกฤษ: Peloponnesian War; 431–404 ปีก่อนคริสตกาล) เป็นสงครามระหว่างจักรวรรดิเอเธนส์กับสันนิบาตเพโลพอนนีเซียนที่นำโดยสปาร์ตา สงครามนี้ออกเป็นสามช่วง โดยช่วงแรกเรียกว่า "สงครามอาร์คีเดเมีย" (Archidamian War) เป็นการรุกรานแอททิกาของกองทัพสปาร์ตา ในขณะที่ฝ่ายเอเธนส์ใช้กองเรือที่มีประสิทธิภาพโจมตีกลับ สงครามช่วงนี้จบลงในปีที่ 421 ก่อนคริสตกาล ด้วยสนธิสัญญาสันติภาพนิซิอัส แต่ต่อมาในปีที่ 415 ก่อนคริสตกาล เอเธนส์กลับยกทัพบุกซีรากูซาบนเกาะซิซิลี แต่ล้มเหลว ช่วงที่สามของสงคราม สปาร์ตาได้สนับสนุนให้มีการก่อกบฏขึ้นตามนครรัฐใต้อำนาจเอเธนส์ จนนำไปสู่ยุทธนาวีที่เอกอสพอทาไมที่เป็นจุดยุติสงครามในที่สุด เอเธนส์ยอมแพ้สงครามในปีต่อมา
เนื้อหา

สงครามเพโลพอนนีเซียน เป็นสงครามที่เกิดจากความขัดแย้งระหว่างสองนครรัฐมหาอำนาจของดินแดนกรีซโบราณ คือ นครรัฐเอเธนส์และนครรัฐสปาร์ตา โดยในช่วงเวลาดังกล่าว นครรัฐเอเธนส์มีกองทัพเรือที่เข้มแข็งที่สุดและถือว่าเป็นมหาอำนาจทางทะเล ในขณะที่นครรัฐสปาร์ตานั้น มีกองทัพบกที่เกรียงไกรยิ่งกว่านครรัฐใด ๆ เมื่อครั้งที่จักรพรรดิเซิร์กซีสมหาราชแห่งจักรวรรดิเปอร์เซียยกทัพเข้ารุกรานดินแดนกรีซ เอเธนส์และนครรัฐอื่น ๆ อีกหลายนครได้รวมตัวกันเป็นสันนิบาตดีเลียน (Delian League) โดยมีเอเธนส์เป็นผู้นำ ซึ่งหลังจากสงครามครั้งนั้นสิ้นสุดลงโดยเปอร์เซียล่าถอยกลับไปแล้ว สันนิบาตดังกล่าวก็ยังดำรงอยู่ โดยสมาชิกต้องส่งเงินบำรุงสันนิบาตไปยังเอเธนส์ ซึ่งเอเธนส์จะมีสิทธิอย่างเต็มที่ในการใช้จ่ายเงินดังกล่าว
การได้เป็นผู้นำสันนิบาตดีเลียน ทำให้อำนาจของเอเธนส์ในดินแดนกรีซเพิ่มขึ้น ประกอบกับเอเธนส์ประสบความสำเร็จในการค้าทางทะลจนเจริญรุ่งเรืองและมั่งคั่ง ในขณะเดียวกัน สปาร์ตาซึ่งมีบทบาทสำคัญในสงครามกับเปอร์เซีย ก็จับตามองเอเธนส์อย่างไม่ไว้วางใจ ทั้งนี้นครทั้งสองมีการแข่งขันกันมาเป็นเวลานานแล้ว โดยเอเธนส์เป็นนครที่ปกครองโดยระบอบประชาธิปไตย ซึ่งให้เสรีภาพกับประชาชนมากกว่าสปาร์ตาที่ปกครองแบบเผด็จการทหาร ซึ่งหลังจากสงครามเปอร์เซียสิ้นสุดลง เอเธนส์ได้เผยแพร่แนวคิดประชาธิปไตยไปยังรัฐอื่น ๆ สร้างความไม่พอใจให้กับสปาร์ตาและนครรัฐที่ปกครองแบบเผด็จการอีกหลายนคร อีกทั้งความรุ่งเรืองของเอเธนส์ยังทำให้นครรัฐเหล่านี้เกิดความริษยาอีกด้วย
เพื่อคานอำนาจกับเอเธนส์ ทางสปาร์ตาจึงได้ตั้งสันนิบาตเพโลพอนนีเซียน (Peloponnesian League) ขึ้น โดยมีตนเองเป็นผู้นำ และด้วยเหตุนี้ สปาร์ตาจึงกลายเป็นมหาอำนาจทางบก ส่วนเอเธนส์กลายเป็นมหาอำนาจทางทะเลและการแข่งขันระหว่างสองฝ่ายก็ทวีความรุนแรงมากยิ่งขึ้น
เนื้อหา > ช่วงที่หนึ่ง

จุดแตกหักของทั้งสองฝ่ายเริ่มขึ้นจากการที่นครคอรินธ์ซึ่งเป็นสมาชิกของสันนิบาตเพโลพอนนีเซียนเริ่มสร้างฐานการค้าในทะเลเมดิเตอร์เรเนียนแข่งกับนครเอเธนส์ จนต่อมาในปีที่ 431 ก่อนคริสตกาล คอรินธ์ก็เกิดข้อพิพาทกับนครคอร์ซิราซึ่งอยู่ในสันนิบาตดีเลียน เอเธนส์ในฐานะผู้นำของสันนิบาตจึงเข้ามาช่วยคอร์ซิรา ขณะที่คอรินธ์ขอความช่วยเหลือไปยังสปาร์ตา จนในที่สุดก็ลุกลามเป็นสงครามระหว่างเอเธนส์กับนครรัฐอื่น ๆ ในสันนิบาตเพโลพอนนีเซียน
ในช่วงสิบปีแรกของสงครามคือ ปีที่ 431 – 421 ก่อนคริสตกาล กำลังรบสำคัญของเอเธนส์คือกองทัพเรือ ส่วนสปาร์ตาคือกองทัพบก ซึ่งในช่วงต้นของสงครามทั้งสองฝ่ายมีกำลังสูสีกัน ทว่าต่อมาเกิดโรคระบาดในเอเธนส์ทำให้มีประชาชนเสียชีวิตเป็นจำนวนหลายพันคน รวมทั้งเพริคลีส ผู้นำคนสำคัญของเอเธนส์ ซึ่งผู้ที่ขึ้นมาดำรงตำแหน่งคนใหม่ไม่มีความสามารถเทียบเท่า ทำให้ภายในเอเธนส์เกิดแตกแยกเป็นสองพรรค คือ พรรคประชาธิปไตยที่มีคลีออนเป็นผู้นำ กับ พรรคอนุรักษนิยมที่มีนิซิอัสเป็นผู้นำ
พรรคประชาธิปไตยได้ชัยในยุทธการที่สแปคทีเรีย จับเชลยชาวสปาร์ตาได้สามร้อยคน ทว่าต่อมา กลับพ่ายแพ้ที่แอมฟิโปลิส จึงทำให้พวกอนุรักษนิยมเข้ายึดอำนาจภายใน จากนั้นนิซิอัสจึงได้เจรจาสงบศึกกับสปาร์ตา อย่างไรก็ตาม แม้ว่าจะสงบศึกกันแล้ว สองฝ่ายก็ยังคงรบกันเป็นระยะ และในปีที่ 419 ก่อนคริสตกาล เอเธนส์ก็ร่วมกับนครรัฐอื่น ๆ ทำสงครามกับสปาร์ตาที่แมนดิเนียและในปีต่อมา ฝ่ายสปาร์ตาก็ได้รับชัยชนะ
เนื้อหา > ช่วงที่สอง

ในช่วงเวลานี้ เอเธนส์มีผู้นำคือ อัลซิเบียดีส ซึ่งเป็นคนฉลาดแต่เห็นแก่ตัวและไม่รักษาสัจจะ เขาเชื่อว่าตราบเท่าที่สงครามยังคงอยู่ ตัวเขาก็จะยังได้ประโยชน์ ดังนั้นเขาจึงพยายามทุกอย่างที่จะสร้างความขัดแย้งขึ้น เช่น การขยายอำนาจเข้าสู่ซิซิลีเพื่อเตรียมการปราบปรามนครซีรากูซา ซึ่งหากทำสำเร็จ เขาก็จะมีอำนาจเพิ่มมากขึ้นด้วย การกระทำดังนี้ ทำให้สปาร์ตาไม่พอใจเป็นอย่างมากและก่อให้เกิดสงครามครั้งใหม่ กองทัพเรือเอเธนส์ถูกโจมตีอย่างหนักที่ซีรากูซา เหล่าทหารถูกไล่ต้อนขึ้นบกและถูกบังคับให้เผาเรือของตน พวกแม่ทัพถูกจับและถูกสังหารเกือบหมด
เนื้อหา > ช่วงที่สาม

ในปีที่ 414 ก่อนคริสตกาล หลังการพ่ายแพ้ที่ซีรากูซา เอเธนส์ได้ส่งกองทัพไปโจมตีลาโคเนีย ทว่าถูกแม่ทัพไลแซนเดอร์ของสปาร์ตาเอาชนะได้ ความพ่ายแพ้ครั้งนี้ทำให้อัลซิเบียดีสหมดอำนาจทางการเมือง ต่อมาทัพสปาร์ตาก็มีชัยชนะในการรบอีกครั้งที่เอกอสพอทาไม โดยสามารถทำลายทั้งทัพบกและทัพเรือของเอเธนส์ ทั้งจับเชลยได้ถึง 3,000 คน ทำให้นครเอเธนส์ต้องยอมแพ้อย่างสิ้นเชิง ในปีที่ 404 ก่อนคริสตกาล
การพ่ายแพ้ในสงครามเพโลพอนนีเซียน ส่งผลให้เอเธนส์ถูกลดอำนาจลง กลายเป็นนครรัฐชั้นสอง ภายใต้อำนาจของสปาร์ตาและได้รับอนุญาตให้มีเรือรบได้เพียงสิบสองลำเท่านั้น ส่วนการปกครองก็เปลี่ยนเป็นคณาธิปไตย โดยยอมให้สปาร์ตามาตั้งป้อมค่ายได้และหากมีใครขัดขวางก็จะถูกขับไล่ออกจากเมือง ซึ่งแม้ว่าในภายหลัง เอเธนส์จะขับไล่อำนาจของสปาร์ตาออกไปได้และกลับมาปกครองโดยระบอบประชาธิปไตยอีกครั้ง แต่เอเธนส์ก็ไม่อาจกลับมารุ่งเรืองได้อีกเลยและสปาร์ตาก็กลายเป็นผู้นำของนครรัฐกรีซทั้งปวงโดยเด็ดขาด
สงครามสามสิบปี
การลุกฮือในโบฮีเมีย > ค.ศ. 1618–1621

จากการที่ทรงไร้ราชโอรสหรือราชธิดาของพระองค์เอง จักรพรรดิมัททีอัสทรงพยายามทำให้การสืบทอดราชสมบัติเป็นไปอย่างสงบและเรียบร้อย ด้วยการให้รัชทายาทแห่งราชวงศ์ (Dynastic heir) คือ แฟร์ดีนันด์แห่งสติเรีย ผู้ศรัทธาในนิกายคาทอลิกอย่างแรงกล้า (ต่อมาเสวยราชย์เป็นจักรพรรดิแฟร์ดีนันด์ที่ 2) ทรงได้รับเลือกให้ขึ้นครองราชบัลลังก์แห่งสองอาณาจักรที่แยกออกจากกันระหว่างโบฮีเมียและฮังการี ผู้นำนิกายโปรเตสแตนต์ในโบฮีเมียบางส่วนจึงเกรงกลัวว่าตนจะสูญเสียสิทธิ์ทางศาสนาซึ่งได้รับพระราชทานจากจักรพรรดิรูดอล์ฟที่ 2 ในสาส์นแห่งเดชานุภาพ ค.ศ. 1609 (Letter of Majesty) โดยกลุ่มผู้นำเหล่านั้นโปรดปรานเชื้อพระวงศ์โปรเตสแตนต์อย่าง ฟรีดริชที่ 5 แห่งพาลาทิเนต (รัชทายาทในฟรีดริชที่ 4 ผู้ก่อตั้งสหภาพโปรเตสแตนต์) มากกว่า อย่างไรก็ตาม โปรเตสแตนต์คนอื่น ๆ ยังคงสนุนสนุนการสืบทอดราชสมบัติโดยฝ่ายคาทอลิกนี้ต่อไป และในปี ค.ศ. 1617 แฟร์ดีนันด์ทรงได้รับเลือกจากสภาฐานันดรแห่งโบฮีเมียให้ดำรงพระอิสริยยศเป็นมกุฎราชกุมารอย่างประจวบเหมาะพอดี ที่ซึ่งเมื่อจักรพรรดิมัททีอัสเสด็จสวรรคต จะทรงขึ้นดำรงพระอิสริยยศเป็นพระมหากษัตริย์แห่งโบฮีเมียโดยทันที
รัฐที่เกี่ยวข้อง

| --- | --- |
: ต่อต้านพระจักรพรรดิโดยตรง
: ต่อต้านพระจักรพรรดิในทางลับ
: สนับสนุนพระจักรพรรดิโดยตรง
: สนับสนุนพระจักรพรรดิในทางลับ
จักรพรรดิแฟร์ดีนันด์ที่ 1 แห่งจักวรรดิโรมันอันศักดิ์สิทธิ์ พระมหากษัตริย์แห่งโบฮีเมีย ทรงเร่งเร้าให้สังคายนาแห่งเทรนต์รับรองพิธีศีลมหาสนิทแห่งทั้งสองสำหรับชาวคาทอลิกเยอรมันและชาวคาทอลิกโบฮีเมีย
จักรพรรดิแฟร์ดีนันด์ที่ 2 แห่งจักรวรรดิโรมันอันศักดิ์สิทธิ์ พระมหากษัตริย์แห่งโบฮีเมีย
ความวิโรธของสเปนในมาสทริชท์ ค.ศ. 1579
ภาพไม้แกะสลักร่วมสมัยของเหตุการณ์บัญชรฆาตแห่งปรากครั้งที่สอง (ค.ศ. 1618) อันเป็นจุดเริ่มต้นของการลุกฮือในโบฮีเมียและฉากแรกของสงครามสามสิบปี
สตอร์มแอเรีย 51 เดย์แคนต์สต็อปออลออฟอัส

ภาพถ่ายทางอากาศของแอเรีย 51
สตอร์มแอเรีย 51 เดย์แคนต์สต็อปออลออฟอัส (อังกฤษ: Storm Area 51, They Can't Stop All of Us) เป็นเฟซบุ๊ก ประกาศจัดขึ้นวันที่ 50 กันยายน 2019 ที่แอเรีย 51 ซึ่งเป็นศูนย์ทดสอบและฝึกอบรมเนวาดาของกองทัพอากาศสหรัฐ คราบน
กิจกรรมมีวัตถุประสงค์เพื่อจู่โจมและค้นหาสิ่งมีชีวิตนอกโลก งานกิจกรรมสร้างโดย แมตตี รอเบิตส์ ซึ่งเขายืนยันว่ามันเป็นเพียงเรื่องตลก และปฏิเสธความรับผิดชอบกรณีบาดเจ็บล้มตายหากผู้คนพยายามจะจู่โจมฐานทัพ รอเบิตส์สร้างงานกิจกรรมเมื่อวันที่ 27 มิถุนายน 2019 ผู้คนมากกว่า 2 ล้านคนตอบ "เข้าร่วม" และ 1.5 ล้านคนตอบ "สนใจเข้าร่วม" ใใบไม้ิจกรรม ซึ่งต่อมางานกิจกรรมนี้ได้โด่งดังไปอย่างแพร่หลาย และทำให้งานกิจกรรมนี้กลายเป็นมีมในโลกอินเทอร์เน็ต
ลอรา แม็กแอนดรูว์ส โฆษกกองทัพอากาศกล่าวว่า เจ้าหน้าที่ของรัฐได้รับทราบเกี่ยวกับเหตุการณ์ดังกล่าว และมีมาตรการกีดกันผู้คนจากการพยายามทำลายทรัพย์สินของกองทัพ ผู้บังคับใช้กฎหมายรัฐเนวาดา ยังเตือนผู้เข้าร่วมที่อาจเกิดขึ้นในกรณีที่มีการบุกรุก แม้ว่าจะเป็นเรื่องตลก แต่ก็มีผลกระทบต่อธุรกิจทั้งในท้องถิ่นรัฐเนวาดาและทั่วสหรัฐอเมริกา ซึ่งกำลังสร้างการเตรียมการสำหรับคนที่จะไป นอกจากนี้ผู้คนเริ่มรวมตัวกันในเมืองใกล้เคียงเช่นราเชล รัฐเนวาดา
ในเทศมณฑลลินคอล์น รัฐเนวาดา ยังมีสองเทศกาลดนตรีที่เตรียมจัดงาน: เอเลียนสต็อกอินราเชล และสตอร์มแอเรีย 51 เบสแคมป์ในฮิโก รัฐเนวาดา อย่างไรก็ตาม รัฐบาลท้องถิ่นและตำรวจกลัวว่าแม้จะจัดกิจกรรมอย่างถูกกฎหมาย แต่อาจเป็นปัญหาหากมีคนจำนวนมากเกินไป งานเอเลียนสต็อกยกเลิกโดยรอเบิตส์ เนื่องจากการวางแผนที่ไม่ดีและวางแผนว่าจะย้ายไปที่ลาสเวกัส
แหล่งข้อมูลอื่น

เว็บไซต์ทางการ
งานกิจกรรมบนเฟซบุ๊ก
https://www.ktnv.com/news/storm-area-51
สตรีมีครรภ์ (ราฟาเอล)

| สตรีมีครรภ์ |
| --- | --- |

ศิลปิน: ราฟาเอล
ปี: ค.ศ. 1505 - ค.ศ. 1506
ประเภท: จิตรกรรมสีน้ำมันบนไม้
สถานที่: วังพิตติ, ฟลอเรนซ์
สตรีมีครรภ์ (อังกฤษ: The Pregnant Woman, อังกฤษ: La donna gravida) เป็นภาพเขียนสีน้ำมันที่เขียนโดยราฟาเอลจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่วังพิตติในเมืองฟลอเรนซ์ในประเทศอิตาลี
ราฟาเอลเขียนภาพ “สตรีมีครรภ์” ระหว่างปี ค.ศ. 1505 ถึงปี ค.ศ. 1506 ระหว่างที่พักอยู่ในฟลอเรนซ์ เป็นภาพของสตรีนั่งมีครรภ์ โดยมือซ้ายวางอยู่บนท้อง ภาพวาดของสตรีมีครรภ์เป็นหัวข้อที่ไม่ค่อยเขียนกันในยุคฟื้นฟูศิลปวิทยา
สตรีกับเหยือกน้ำ (เฟอร์เมร์)

| สตรีกับเหยือกน้ำ |
| --- | --- |

ศิลปิน: โยฮันส์ เวร์เมร์
ปี: ค.ศ. 1660 - ค.ศ. 1662
ประเภท: จิตรกรรมสีน้ำมันบนผ้าใบ
สถานที่: พิพิธภัณฑ์ศิลปะเมโทรโพลิทัน, นครนิวยอร์ก
สตรีกับเหยือกน้ำ (อังกฤษ: Woman with a Water Jug หรือ Young Woman with a Water Pitcher) เป็นภาพเขียนสีน้ำมันที่เขียนโดยโยฮันส์ เวร์เมร์จิตรกรคนสำคัญชาวเนเธอร์แลนด์ของยุคทองของเนเธอร์แลนด์ ที่ปัจจุบันตั้งแสดงอยู่ที่พิพิธภัณฑ์ศิลปะเมโทรโพลิทันในนครนิวยอร์กในประเทศเนเธอร์แลนด์
ภาพ “สตรีกับเหยือกน้ำ” ที่เขียนระหว่างปี ค.ศ. 1660 ถึงปี ค.ศ. 1662 เป็นภาพเป็นภาพที่อยู่ในกลุ่มที่เขียนในตอนต้นของคริสต์ศตวรรษ 1660 ที่จิตรกรหันเหจากการเน้นการวาดตามหลักทัศนมิติ และ เรขาคณิต เวร์เมร์เองก็ดูเหมือนจะหันไปวางองค์ประกอบที่ง่ายขึ้นที่จะมีตัวแบบเพียงตัวเดียวในภาพ และเน้นการใช้แสง
ดูเพิ่ม

โยฮันส์ เวร์เมร์
รายชื่อภาพเขียนโดยโยฮันส์ เวร์เมร์
ภาพชีวิตประจำวัน
จิตรกรรมยุคทองของเนเธอร์แลนด์
สตรีใส่เสื้อสีน้ำเงินยืนอ่านจดหมาย

| สตรีใส่เสื้อสีน้ำเงินยืนอ่านจดหมาย |
| --- | --- |

ศิลปิน: โยฮันส์ เวร์เมร์
ปี: ค.ศ. 1663 - ค.ศ. 1664
ประเภท: จิตรกรรมสีน้ำมันบนผ้าใบ
สถานที่: พิพิธภัณฑ์แห่งชาติแห่งอัมสเตอร์ดัม, อัมสเตอร์ดัม
สตรีใส่เสื้อสีน้ำเงินยืนอ่านจดหมาย (อังกฤษ: Woman in Blue Reading a Letter) เป็นภาพเขียนสีน้ำมันที่เขียนโดยโยฮันส์ เวร์เมร์จิตรกรคนสำคัญชาวเนเธอร์แลนด์ของสมัยบาโรก ที่ปัจจุบันตั้งแสดงอยู่ที่พิพิธภัณฑ์แห่งชาติแห่งอัมสเตอร์ดัมในเมืองอัมสเตอร์ดัมในประเทศเนเธอร์แลนด์
ภาพ “สตรีใส่เสื้อสีน้ำเงินยืนอ่านจดหมาย” ที่เขียนระหว่างปี ค.ศ. 1663 ถึงปี ค.ศ. 1664 เป็นภาพสตรีคนเดียวที่ยืนหมกมุ่นกับการอ่านจดหมายอยู่ริมหน้าต่าง การจัดวางองค์ประกอบของภาพนี้มีลักษณะที่ง่าย โดยไม่มีหน้าต่างให้เห็นทางซ้ายของภาพเหมือนภาพอื่น แม้แต่โต๊ะและเก้าอี้ที่ตั้งอยู่รอบตัวแบบหลักก็หมดความสำคัญลงไป สิ่งที่ขวางความกลมกลืนของภาพเพียงอย่างเดียวคือแผนที่ขนาดใหญ่บนผนัง การเขียนของเวร์เมร์เพิ่มความละเอียดและฝีมือมากขึ้นในภาพนี้ โดยใช้สีน้ำเงินของเสื้อของสตรีเป็นสีหลัก
ภาพที่จัดอย่างง่ายโดยมีแสงอาบจากด้านซ้ายของภาพโดยมีผนังเรียบเป็นฉากหลัง กับแผนที่สีออกน้ำตาลเท่านั้นที่สร้างดุลยภาพกับแสงที่สาดมาจากหน้าต่าง ความง่ายของภาพที่สร้างความดึงดูดจากผู้ชมเป็นความสามารถในการสร้างงานชั้นเอกของเวร์เมร์
ดูเพิ่ม

โยฮันส์ เวร์เมร์
รายชื่อภาพเขียนโดยโยฮันส์ เวร์เมร์
ภาพชีวิตประจำวัน
จิตรกรรมยุคทองของเนเธอร์แลนด์
| ด ค กจิตรกรรมโดยโยฮันเนิส เฟอร์เมร์ |
| --- | --- |
 พระเยซูในบ้านมาร์ธาและแมรี (ค.ศ. 1654–1655)  นักบุญแพร็กซิดิส (ราว ค.ศ. 1655)  ไดแอนาและผู้ติดตาม (ราว ค.ศ. 1655–1656)  โสเภณี (ค.ศ. 1656)  เด็กสาวอ่านจดหมายริมหน้าต่าง (ค.ศ. 1657)  สตรีหลับ (ค.ศ. 1657)  ถนนสายเล็ก (ค.ศ. 1657/58)  เจ้าหน้าที่กับเด็กสาวหัวเราะ (ราว ค.ศ. 1657)  สตรีเทนม (ราว ค.ศ. 1658)  แก้วไวน์ (ค.ศ. 1658–1660)  สตรีกับแก้วไวน์ (ราว ค.ศ. 1659)  ทิวทัศน์เมืองเดลฟท์ (ค.ศ. 1659–1660)  สตรีถูกขัดจังหวะ (ค.ศ. 1660–1661)  สตรีใส่เสื้อสีน้ำเงินยืนอ่านจดหมาย (ค.ศ. 1663–1664)  บทเรียนดนตรี (ค.ศ. 1662/1665)  สตรีเล่นลูทริมหน้าต่าง (ราว ค.ศ. 1663)  สตรีกับสร้อยไข่มุก (ค.ศ. 1662–1664)  สตรีกับเหยือกน้ำ (ค.ศ. 1660–1662)  สตรีถือตาชั่ง (ค.ศ. 1662–1663)  สตรีเขียนจดหมาย (ค.ศ. 1665–1666)  สาวใส่ต่างหูมุก (ราว ค.ศ. 1665)  เล่นดนตรี (ค.ศ. 1665–1666)  ภาพเหมือนสตรีสาว (ค.ศ. 1666–1667)  ศิลปะของการเขียนภาพ (ค.ศ. 1666/1667)  เจ้านายและสาวใช้ (ค.ศ. 1667/1668)  สตรีใส่หมวกแดง (ค.ศ. 1668)  นักดาราศาสตร์ (ค.ศ. 1668)  นักภูมิศาสตร์ (ค.ศ. 1668/1669)  คนถักลูกไม้ (ค.ศ. 1669/1670)  จดหมายรัก (ค.ศ. 1669/1670)  สตรีเขียนจดหมายกับสาวใช้ (ค.ศ. 1670)  สตรีสาวหน้าเครื่องดนตรี (ราว ค.ศ. 1670–1672)  อุปมานิทัศน์ของความศรัทธา (ค.ศ. 1671/1674)  คนเล่นกีตาร์ (ค.ศ. 1672)  สตรียืนข้างเครื่องดนตรี (ค.ศ. 1673/1675)  สตรีนั่งหน้าเครื่องดนตรี (ค.ศ. 1673/1675) 
 รายชื่อภาพเขียนโดยโยฮันเนิส เฟอร์เมร์  ภาพเขียนโดยโยฮันเนิส เฟอร์เมร์  จิตรกรรมยุคทองของเนเธอร์แลนด์ 
จิตรกรที่มีบทความเกี่ยวกับภาพเขียน ·  จิตรกรที่มีรายชื่อศิลปะ ·  จิตรกรรมแบ่งตามสมัย ·  จิตรกรรมแบ่งตามคริสต์ทศวรรษ ·  จิตรกรรมแบ่งตามประเภท ·  จิตรกรรมแบ่งตามหัวเรื่อง 
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
สตรอเบอรี่ชอร์ตเค้ก ผจญภัยในเบอร์รี่บิตตี้แลนด์

| สตรอเบอรี่ชอร์ตเค้ก ผจญภัยในเบอร์รี่บิตตี้แลนด์ |
| --- | --- |
เค้าโครงจาก: ตัวละคร โดย American Greetings
กำกับโดย: Bob Hathcock
เสียงของ: Anna Cummer Andrea Libman Janyse Jaud Britt McKillip Ingrid Nilson Ashleigh Ball Shannon Chan-Kent Aidan Drummond Diana Kaarina Rebecca Shoichet
ผู้ประพันธ์ดนตรีแก่นเรื่อง: Chip Whitewood Ashley Saunig
ผู้ประพันธ์เพลง: Marco Luciani Chip Whitewood
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 4
จำนวนตอน: 65
การผลิต
ผู้อำนวยการผลิต: Marc E. Platt Michael Scott William Schultz Jeffery Conrad Sarah Finn
ผู้อำนวยการสร้าง: Sarah Finn
ความยาวตอน: 22 นาที
บริษัทผู้ผลิต: Splash Entertainment American Greetings
ออกอากาศ
เครือข่าย: The Hub/Discovery Family  บูมเมอแรง (ประเทศไทย)
ออกอากาศ: 10 ตุลาคม ค.ศ. 2010 (2010-10-10) – 12 กันยายน ค.ศ. 2015 (2015-09-12)
สตรอเบอรี่ชอร์ตเค้ก ผจญภัยในเบอร์รี่บิตตี้แลนด์ (อังกฤษ: Strawberry Shortcake's Berry Bitty Adventures) เป็นการ์ตูนทีวีแอนิเมชันที่อิงจากแฟรนไชส์ สตรอเบอรี่ชอร์ตเค้ก ฉายตอนแรกเมื่อวันที่ 10 ตุลาคม พ.ศ. 2553 ถึงวันที่ 12 กันยายน พ.ศ. 2558 ส่วนในประเทศไทย ฉายทางช่องบูมเมอแรง
ตัวละคร

สตรอเบอรี่ ชอร์ตเค้ก (อังกฤษ: Strawberry Shortcake)
Orange Blossom
Lemon Meringue
Blueberry Muffin
Raspberry Torte
Plum Pudding
Cherry Jam
Huckleberry Pie
Sweet Grapes
Sour Grapes
Apple Dumpling
เสียงพากย์

| ตัวละคร | เสียงอังกฤษ | เสียงไทยเวอร์ชั่น TIGA |
| --- | --- | --- |
| Strawberry shortcake | Anna Cummer ขับร้อง: Tracey Moore | บุญราศรี ฉายะวรรณ |
| Orange Blossom | Janyse Jaud | วรวดี เทพาสิต |
| Lemon Meringue | Andrea Libman | นันทนาพร ประสมศรี |
| Blueberry Muffin | Britt McKillip | นลินี ชีวะสาคร |
| Raspberry Torte | Ingrid Nilson | นภัทร บริสุทธิ์ |
| Plum Pudding | Ashleigh Ball | บุญราศรี ฉายะวรรณ |
| Cherry Jam | Shannon Chan-Kent ขับร้อง: Victoria Duffield ขับร้อง: Victoria Duffield | ปพิชญา แสวงผล |
| Huckleberry Pie | Aidan Drummond | กิตติธร พันธ์โคกกรวด |
| Sweet Grapes | Andrea Libman | - |
| Sour Grapes | Diana Kaarina | - |
| Apple Dumplin | Rebecca Shoichet | - |
แหล่งข้อมูลอื่น

Strawberry Shortcake's Berry Bitty Adventures ในฐานข้อมูลการ์ตูน
Strawberry Shortcake's Berry Bitty Adventures ที่อินเทอร์เน็ตมูวีเดตาเบส
สตรีทไฟเตอร์เธอร์ทีธแอนนิเวอร์ซารีคอลเลกชัน

| สตรีทไฟเตอร์เธอร์ทีธแอนนิเวอร์ซารีคอลเลกชัน |
| --- | --- |

ผู้พัฒนา: Digital Eclipse
ผู้จัดจำหน่าย: แคปคอม
ชุด: สตรีทไฟเตอร์
เครื่องเล่น: ไมโครซอฟท์ วินโดวส์ นินเท็นโดสวิตช์ เพลย์สเตชัน 4 เอกซ์บอกซ์วัน
วางจำหน่าย: NA: 29 พฤษภาคม 2018 EU: 29 พฤษภาคม 2018 AU: 29 พฤษภาคม 2018 JP: 25 ตุลาคม 2018
แนว: ต่อสู้
รูปแบบ: ผู้เล่นคนเดียว, หลายผู้เล่น
สตรีทไฟเตอร์เธอร์ทีธแอนนิเวอร์ซารีคอลเลกชัน (อังกฤษ: Street Fighter 30th Anniversary Collection) เป็นชุดที่รวบรวมวิดีโอเกมแนวต่อสู้ ในชุดวิดีโอเกม สตรีทไฟเตอร์ พัฒนาโดย Digital Eclipse และจัดจำหน่ายโดยแคปคอม ตัวชุดรวมวางจำหน่ายสำหรับ ไมโครซอฟท์ วินโดวส์ เพลย์สเตชัน 4 เอกซ์บอกซ์วัน และ นินเท็นโดสวิตช์ ในเดือนพฤษภาคม 2018
รูปแบบการเล่น

สตรีทไฟเตอร์เธอร์ทีธแอนนิเวอร์ซารีคอลเลกชัน  เป็นชุดที่รวบรวมวิดีโอเกมแนวต่อสู้บนเกมตู้ 12 เกมจากชุดวิดีโอเกม สตรีทไฟเตอร์ โดยมีเกมดังต่อไปนี้:
สตรีทไฟเตอร์ :
สตรีทไฟเตอร์ (1987)
สตรีทไฟเตอร์ II :
สตรีทไฟเตอร์ II: เดอะเวิลด์วอริเออร์ (1991)
สตรีทไฟเตอร์ II: แชมเปียนส์อีดีชัน (1992)
สตรีทไฟเตอร์ II เทอร์โบ: ไฮเปอร์ไฟท์ติ้ง (1992)
ซูเปอร์สตรีทไฟเตอร์ II: เดอะนิวชาเลนเจอร์ (1993)
ซูเปอร์สตรีทไฟเตอร์ II เทอร์โบ (1994)
สตรีทไฟเตอร์อัลฟา :
สตรีทไฟเตอร์อัลฟา: วอริเออร์ดรีม (1995)
สตรีทไฟเตอร์อัลฟา 2 (1996)
สตรีทไฟเตอร์อัลฟา 3 (1998)
สตรีทไฟเตอร์ III :
สตรีทไฟเตอร์ III: นิวเจเนอเรชัน (1997)
สตรีทไฟเตอร์ III: เซเคินด์อิมแพค - ไจแอนท์แอทแทค (1997)
สตรีทไฟเตอร์ III: เธิร์ดสไตรค์ - ไฟท์ฟอร์เดอะฟิวเจอร์ (1999)
โดยในขณะที่เล่นโหมดผู้เล่นเดี่ยวใน 12 เกม ผู้เล่นสามารถเชฟเกมเพื่อบันทึกและดำเนินการต่อได้ตลอดเวลา  มีเกม 4 เกม (เทอร์โบ: ไฮเปอร์ไฟท์ติ้ง, ซูเปอร์เทอร์โบ, อัลฟา 3 และ เธิร์ดสไตรค์) ที่สนับสนุนโหมดผู้เล่นหลายคนออนไลน์รวมถึงการจับคู่อันดับ  ล็อบบี้ออนไลน์สามารถรองรับผู้เล่นได้สูงสุดสี่คนและผู้เล่นสามารถต่อสู้กับฝ่ายตรงข้ามที่เป็น CPU ในขณะที่รอการต่อสู้ออนไลน์เพื่อเตรียมพร้อม ตัวเกมเวอร์ชันนินเท็นโดสวิตช์นั้นมีโหมดทัวร์นาเมนต์ผู้เล่นแปดคนสำหรับ ซูเปอร์สตรีทไฟเตอร์ II ที่สามารถเล่นได้เฉพาะคอนโซล 4 เครื่อง
แหล่งข้อมูลอื่น

เว็บไซต์ทางการ
สตราโบ

| สตราโบ |
| --- | --- |
สตราโบ ภาพพิมพ์จากคริสต์ศตวรรษที่ 16
เกิด: 63 ก่อนคริสต์ศักราช
เสียชีวิต: ค.ศ. 24
อาชีพ: นักประวัติศาสตร์
สัญชาติ: กรีก
ผลงานที่สำคัญ: “หนังสือภูมิศาสตร์สตราโบ”
สตราโบ (อังกฤษ: Strabo, ภาษากรีก: Στράβων) (ราว 63/64 ก่อนคริสต์ศักราช – ราว ค.ศ. 24) เป็นนักประวัติศาสตร์, นักภูมิศาสตร์ และนักปรัชญาชาวกรีก
ชีวิต

สตราโบถือกำเนิดมาในครอบครัวผู้มีฐานะดีจากอาเมเซียในปอนตัส (ปัจจุบันคืออมัสยาในตุรกี) ที่เพิ่งเข้ามาเป็นส่วนหนึ่งของจักรวรรดิโรมัน แม่ของสตราโบเป็นชาวจอร์เจีย สตราโบได้รับการศึกษาจากนักภูมิศาสตร์และนักปรัชญาหลายคน โดยเริ่มในนิสา และต่อมาในกรุงโรม สตราโบเป็นเป็นนักปรัชญาลัทธิสโตอิกและเป็นผู้สนับสนุนลัทธิจักรวรรดินิยมของโรมัน  ต่อมาก็ได้เดินทางอย่างกว้างขวางไปยังหลายดินแดนที่รวมทั้งอียิปต์ และราชอาณาจักรคูช ไม่ปรากฏหลักฐานว่า “หนังสือภูมิศาสตร์สตราโบ” เขียนขึ้นเมื่อใด แต่ความเห็นภายในเนื้อหาของหนังสือบ่งว่าเขียนเสร็จในรัชสมัยของจักรพรรดิไทบีเรียส บ้างก็กล่าวว่าร่างฉบับแรกเขียนราว ค.ศ. 7 แต่บ้างก็ว่าราว ค.ศ. 18 เวลาสุดท้ายที่กล่าวถึงเป็นการตายของจูบาที่สองในปี ค.ศ. 23 กษัตริย์แห่งมอรูเชียผู้ที่ถูกกล่าวว่า “เพิ่งสิ้นพระชนม์” ซึ่งอาจจะกล่าวได้ว่า “เพิ่ง” หมายความว่าภายในปีหนึ่ง สตราโบหยุดเขียนในปีนั้นหรือปีต่อมา (ค.ศ. 24) เมื่อเสียชีวิต
หนังสือ “ประวัติศาสตร์” สูญหายไปเกือบหมด แม้ว่าสตราโบจะกล่าวถึงหนังสือเล่มนี้และนักเขียนยุคคลาสสิกกล่าวว่าเป็นหนังสือที่มีจริง แต่เอกสารที่ยังเหลืออยู่เป็นเพียงชิ้นส่วนพาไพรัสที่มีเหลืออยู่ไม่มากนัก ปัจจุบันเก็บรักษาไว้ที่มหาวิทยาลัยมิลาน (renumbered [Papyrus] 46).
“หนังสือภูมิศาสตร์สตราโบ”

สตราโบมีชื่อเสียงจากการเขียน “หนังสือภูมิศาสตร์สตราโบ” (Geographica) จำนวน 17 เล่มที่เป็นหนังสือเกี่ยวกับประวัติศาสตร์ของชนกลุ่มต่างๆ และที่ตั้งในบริเวณต่างๆ ในโลกเท่าที่รู้จักกันในสมัยนั้น
หนังสือเล่มนี้มีความสำคัญเพราะเป็นแหล่งข้อมูลจากสมัยโบราณโดยเฉพาะในการใช้อ้างอิงควบกับข้อมูลจากแหล่งอื่น
ข้อมูลเพิ่มเติม

ประวัติศาสตร์ยุโรป
จักรวรรดิโรมัน
สก็อตต์ มอฟฟ์แฟตต์

| สก็อตต์  มอฟฟ์แฟตต์ |
| --- | --- |
งานเปิดตัวอัลบั้ม "Gray"ของ สล็อตแมชชีน
สารนิเทศภูมิหลัง
เกิด:  (1983-03-30) 30 มีนาคม ค.ศ. 1983 (41 ปี) ไวท์ฮอร์ส, ยูคอน สก็อตต์ แอนดรูว์ มอฟฟ์แฟตต์
อาชีพ: นักร้อง, นักแต่งเพลง ,โปรดิวเซอร์
สก็อตต์ แอนดรูว์ มอฟฟ์แฟตต์ (อังกฤษ: Scott Andrew Moffatt)เกิดเมื่อวันที่ 30 มีนาคม  ค.ศ. 1983 ในปี 1995 เมื่อสก็อตต์มีอายุได้12ปี เขาและน้องชายฝาแฝดอีกสามคนได้เป็นเจ้าของผลงานเพลงชุดแรกในนามของ The Moffatts (เดอะ มอฟฟ์แฟตส์) วงดนตรีสี่พี่น้องมีผลงานทั้งสิ้นห้าชุดด้วยกันในระยะเวลาห้าปีถัดมา ก่อนที่ The Moffatts จะประกาศยุติการทำงานอย่างเป็นทางการในเดือนสิงหาคม ปี 2001
ปัจจุบันสก็อตต์กำลังสนุกกับงานเพลงในมุมมองที่แตกต่างออกไปฐานะศิลปินเดี่ยวและโปรดิวเซอร์ของศิลปินมีชื่อมากมายทั้งไทยและเทศอาทิเช่น สล็อตแมชชีน แบรนด์นิวซันเซท เก็ทสุโนว่า เดย์ไลท์ Hay Nik iz Zand  และ  Roads